Дамян Дамянов
Кратка песен през дългата нощ

chitanka.info

Отново черен мрак света затрупа.

Изви вихрушка яростна и зла.

Прозорецът ми с трясък се начупи

и звъннаха в сърцето ми стъкла…

И свети само моята цигара…

Къде си в бурята? С кого?… Не знам!

…О, нека и с друг да те завари —

в такава нощ е страшно да си сам

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.